ai4bharat/Pralekha huggingface dataset:
پارلیمانی امور کی وزارت
پارلیمانی امور کی وزارت کل کیندریہ ودیالیوں کے لیے قومی یوتھ پارلیمنٹ مقابلہ 2022-2023 کے انعامات کی تقسیم کی تقریب منعقد کرے گی
پارلیمانی امور کی وزارت کل یکم ستمبر 2023 کو پارلیمنٹ ہاؤس کمپلیکس، نئی دہلی میں 33 ویں نیشنل یوتھ پارلیمنٹ مقابلہ، 2023-2022 کے کیندریہ ودیالیوں کے لیے انعامات کی تقسیم کی تقریب کا اہتمام کرے گی۔
قانون اور انصاف کی وزارت کے وزیر مملکت  جناب ارجن رام میگھوال؛ پارلیمانی امور کی وزارت میں وزیر مملکت؛ اور ثقافت کی وزارت میں ریاستی وزیر تقریب کی صدارت کریں گے اور انعامات تقسیم کریں گے .اس موقع پر کیندریہ ودیالیہ نمبر 1، چھندواڑہ، مدھیہ پردیش کے طلباء، جنہوں نے نیشنل یوتھ پارلیمنٹ مقابلہ، 2023- 2022 میں قومی سطح پر پہلا مقام حاصل کیا تھا، کیندریہ ودیالیوں کے لیے، اپنی ‘‘یوتھ پارلیمنٹ’’ کی نشست میں پیش کئے جانے والا اپنے فن کامظاہرہ دوبارہ پیش کریں گے۔
پارلیمانی امور کی وزارت کئی برس سے کیندریہ ودیالیوں کے لیے یوتھ پارلیمنٹ مقابلوں کا انعقاد کر رہی ہے۔ کیندریہ ودیالیوں کے لیے یوتھ پارلیمنٹ مقابلہ کی اسکیم کے تحت، کیندریہ ودیالیہ سنگٹھن کے 25 علاقوں میں پھیلے ہوئے 150 کیندریہ ودیالیوں کے درمیان 2023-2022 کے دوران سیریز کا 33 واں مقابلہ منعقد کیا گیا۔
یوتھ پارلیمنٹ اسکیم کا مقصد نوجوان نسلوں میں نظم و ضبط، مختلف آرا کے درمیان رواداری، خیالات کا درست اظہار اور جمہوری طرز زندگی کی دیگر خوبیاں پیدا کرنا ہے۔ اس کے علاوہ یہ اسکیم طلباء کو پارلیمنٹ کے طریقوں اور طریقہ کار، بحث و مباحثہ کی تکنیکوں سے بھی آشنا کرتی ہے اور ان میں خود اعتمادی، قیادت کے معیار اور موثر تقریر کے فن اور ہنر کو فروغ دیتی ہے۔
’’نہرو رننگ شیلڈ’’ اور 33ویں مقابلے میں قومی سطح پر اول آنے پر ٹرافی کیندریہ ودیالیہ نمبر 1، چھندواڑہ، مدھیہ پردیش  کو دی جائے گی۔ اس کے علاوہ زونل ونر ٹرافیاں بھی 4 ودیالیوں کو دی جائیں گی جنہوں نے مقابلہ میں زونل سطح پر اول پوزیشن حاصل کی۔ اس کے علاوہ، مقابلہ میں علاقائی سطح پر اول آنے کے لیے 20 ودیالیوں کو علاقائی فاتح ٹرافیاں دی جائیں گی۔
صدر جمہوریہ کا سکریٹریٹ
صدر جمہوریہ نے چودھری چرن سنگھ ہریانہ ایگریکلچرل یونیورسٹی کے 25ویں جلسۂ تقسیم اسناد میں شرکت کی
صدر جمہوریہ ہند محترمہ دروپدی مرمو نے آج  ہسار، ہریانہ میں چودھری چرن سنگھ ہریانہ ایگریکلچرل یونیورسٹی کے 25ویں جلسہ تقسیم اسناد میں شرکت کی اور خطاب کیا۔
اس موقع پر اظہار خیال کرتے ہوئے، صدر جمہوریہ نے کہا کہ چودھری چرن سنگھ ہریانہ ایگریکلچرل یونیورسٹی اپنے آغاز سے ہی تعلیم، تحقیق اور زراعت میں توسیع کے لیے غیر معمولی تعاون فراہم کر رہی ہے۔ اگر آج ہریانہ سینٹرل پول کے تحت خوردنی اناج کے ذخیرے میں تعاون دینے والی دوسری سب سے بڑی ریاست ہے تو اس کی وجہ مرکزی اور ریاستی حکومتوں کی کسان دوست پالیسیاں، ایچ اے یو کی تکنالوجی پر مبنی پہل قدمیاں، اور جدید ترین زرعی تکنیکات کو اپنانے کے لیے اس ریاست کے کاشتکاروں کا اشتیاق ہے۔
صدر جمہوریہ نے کہا کہ بہت بڑی آبادی کا حامل ملک ہونے کے باوجود آج بھارت خوراک کے مسئلے سے دوچار ملک سے خوردنی اناج برآمدکار ملک بن گیا ہے۔ لیکن آج زرعی شعبے کے سامنے بڑھتی آبادی، گھٹتی کھیتی کی زمین، زیر زمین پانی کی سطح کا نیچے چلے جانا، مٹی کی زرخیزی میں کمی، موسمیاتی تبدیلی جیسی چنوتیاں ہیں، جن کے حل زرعی پیشہ واران کو تلاش کرنے ہیں۔ انہیں ماحولیات اور حیاتیاتی تنوع کو کم سے کم نقصان پہنچاتے ہوئے ہماری بڑی آبادی کو تغذیائی خوراک فراہم کرانے کے راستے تلاشنے ہوں گے۔یہ زرعی پیشہ واران کے لیے ایک چنوتی بھی ہے اور ایک موقع بھی۔
صدر جمہوریہ نے کہا کہ کھیتی کی لاگت کم کرنے، پیداواریت بڑھانے ، زراعت کو ماحولیات دوست اور زیادہ منافع بخش بنانے میں تکنالوجی کا اہم کردار ہے۔ انہوں نے کہا کہ پانی زراعت کا ایک اہم عنصر ہے لیکن یہ محدود مقدار میں دستیاب ہے۔ اس لیے زراعت میں پانی کا منصفانہ استعمال ازحد ضروری ہے۔ سینچائی میں تکنالوجی کا زیادہ سے زیادہ استعمال ہونا چاہئے تاکہ آبی وسائل کا کم سے کم استعمال کیا جا سکے۔ انہوں نے کہا کہ اس طرح کی تکنالوجی کی ترقی اور اسے عام کرنے میں ایچ اے یو جیسے اداروں کا کردار اہمیت کا حامل ہے۔
صدر جمہوریہ نے کہا کہ یونیورسٹیوں کو تجربہ گاہوں کی طرح کام کرنا چاہئے جہاں سے علم پھیلتا ہے اور پورے معاشرے کو مستفید کرتا ہے۔ انہیں یہ جان کر بہت خوشی ہوئی کہ ایچ اے یو کاشتکاروں کے درمیان فصل پیداواری تکنالوجیوں کو عام کرنے کے لیے ٹھوس اقدامات کر رہا ہے۔ انہوں نے ان کوششوں کو تیز کرنے کی اپیل کی تاکہ ملک کے لوگوں، خصوصاً ہریانہ کے باشندگان کو زیادہ سے زیادہ فائدہ حاصل ہو سکے۔
صدر جمہوریہ نے کہا کہ زراعت ایک بہت بڑا شعبہ ہے۔ اناج، پھل اور دودھ کی پیداوار، مویشی پالن اور ماہی پروری کے علاوہ اور بھی متعدد صنعتیں ہیں جو راست طور پر زراعت سے وابستہ ہیں۔ بھارت ایک اسٹارٹ اپ ہب کے طور پر ابھرا ہے۔ دنیا کا تیسرا سب سے اسٹارٹ اپ ایکو نظام بھارت میں ہے۔ زرعی شعبہ متعدد صنعتوں کو خام مال کی سپلائی کرتی ہے۔ اس لیے یہ شعبہ اسٹارٹ اپ کے لیے متعدد مواقع فراہم کرتا ہے۔ انہیں یہ جان کر مسرت ہوئی کہ ایچ اے یو نے اختراع، تکنالوجی کی جدید کاری اور ہنرمندی ترقیات کے توسط سے صنعت کاری کو فروغ دینے کے لیے ایک انکیوبیشن سینٹر قائم کیا ہے۔ انہوں نے اعتماد جتایا کہ طلبا اس مثبت ماحول کا فائدہ اٹھائیں گے اور ملک کی ترقی میں تعاون دیں گے۔
صدر جمہوریہ کی تقریر ہندی میں ملاحظہ کرنے کے لیے یہاں کلک کریں
صحت اور خاندانی بہبود کی وزارت
کووڈ-19 سے متعلق تازہ ترین جانکاری
ملک گیر ٹیکہ کاری مہم کے تحت اب تک 220 کروڑ51 لاکھ  ٹیکے لگائے جاچکے ہیں۔
پچھلے 24 گھنٹے میں 2,44,178ٹیکے لگائے گئے
سردست ملک بھرمیں 1,783مریض زیر علاج ہیں
زیر علاج مریضوں کی شرح فی الحال0.01 فیصد ہے
شفایابی کی شرح فی الحال 98.81 فیصد ہے
گذشتہ 24 گھنٹوں میں 83 مریض رو بہ صحت ہوئے ہیں، اس طرح شفایاب ہونے والے مریضوں کی کل تعداد بڑھ کر 4,41,50,372
ہوگئی ہے۔
گزشتہ 24 گھنٹے میں111 نئے معاملے سامنے آئے ہیں
متاثرہ مریضوں کی یومیہ شرح ہے
اسی طرح متاثرہ مریضوں کی ہفتہ واری شرح  ہے۔
مجموعی طور پر اب تک 91.56 کروڑ ٹیسٹ کئے جاچکے ہیں۔گذشتہ 24 گھنٹوں میں 1,59,069 ٹیسٹ کئے گئے۔
مواصلات اور اطلاعاتی ٹیکنالوجی کی وزارت
ٹی سی سی سی پی آر-2018 کے تحت پرنسپل اینٹیٹیز کے ہیڈرز اور مواد ٹیمپلیٹس کی دوبارہ تصدیق
مختلف ادارے جیسے بینک، دیگر مالیاتی ادارے، انشورنس کمپنیاں، تجارتی کمپنیاں، کاروباری ادارے وغیرہ. ٹیلی کام صارفین کو ایس ایم ایس کے ذریعے تجارتی پیغامات بھیجتا ہے۔ ان اداروں کو ٹرائی کے ٹی سی پی آر، 2018 کے قواعد و ضوابط میں اہم ادارے  کہاگیا ہے۔
ریگولیٹری فریم ورک کے مطابق، کوئی بھی تجارتی مواصلات صرف اس مقصد کے لیے پرنسپل اینٹیٹیز کو تفویض کردہ رجسٹرڈ ہیڈرز کا استعمال کرتے ہوئے ہوسکتا ہے۔ ہیڈر کا مطلب ایسا الفانیومیرک سٹرنگ ہے جو ان قواعد و ضوابط کے تحت پرنسپل اینٹیٹیز کو تجارتی پیغامات بھیجنے کے لیے تفویض کیا گیا ہے۔
پرنسپل اینٹیٹیز کو ایکسس پرووائیڈرکے ساتھ مواد ٹیمپلیٹس رجسٹرڈ کروانے کی ضرورت ہے۔ ایس ایم ایس کے ذریعے کسی بھی تجارتی مواصلات کو پرنسپل اینٹیٹیز کی جانب سے ایکسیس پرووائیڈر کے ساتھ رجسٹرڈ مواد کے ٹیمپلیٹ کی اسکربنگ کا سامنا کرنا پڑتا ہے اور اگر یہ ناکام ہوجاتا ہے تو اس طرح کے ایس ایم ایس کو صارفین تک پہنچانے کی اجازت نہیں ہوتی۔
ٹرائی نے مشاہدہ کیا ہے کہ کچھ پرنسپل اینٹیٹیز نے بڑی تعداد میں ہیڈراور کنٹینٹ ٹیمپلیٹس رجسٹرڈ کیے ہیں اور بعض اوقات ان میں سے کچھ کا غلط استعمال بعض ٹیلی مارکیٹرز کرتے ہیں۔ اس کو روکنے کے لیے ٹرائی نے 16 فروری 2023 کو اپنی ہدایت کے ذریعہ ڈی ایل ٹی پلیٹ فارم پر تمام رجسٹرڈ ہیڈرز اور کنٹینٹ ٹیمپلیٹس کی دوبارہ تصدیق کرنے اور ہدایت جاری کرنے کی تاریخ سے بالترتیب 30 اور 60 دن کے اندر تمام غیر تصدیق شدہ ہیڈراور میسج ٹیمپلیٹس کو بلاک کرنے کی ہدایت دی ہے۔
فروری 2023 میں ٹرائی نے آر بی آئی، سیبی، این ایچ اے اور تمام مرکزی / ریاستی حکومت کے محکموں کو خط لکھ کر ان سے درخواست کی تھی کہ وہ اپنے دائرہ کار میں آنے والے تمام اداروں / محکموں کو آگاہ کریں ، جو بڑے پیمانے پر ایس ایم ایس بھیجتے ہیں ۔
یہ دیکھا گیا ہے کہ بہت سی پرنسپل اینٹیٹیز نے ابھی تک ہیڈرز اور کنٹینٹ ٹیمپلیٹس کی تصدیق مکمل نہیں کی ہے۔ پرنسپل اینٹیٹیز کی جانب سے بروقت کارروائی نہ کرنے کی وجہ سے ایسی پرنسپل اینٹیٹیز کو تفویض کردہ ہیڈرز اور کنٹینٹ ٹیمپلیٹس ممکنہ غلط استعمال کے خطرے سے دوچار رہتے ہیں اور اس کے نتیجے میں اسپام اور مالی فراڈ کی شکل میں عوام کو پریشانی کا سامنا کرنا پڑ سکتا ہے۔
ہیڈرز اور مواد ٹیمپلیٹس کی دوبارہ تصدیق کرنے کے لیے پرنسپل اینٹیٹیز کی طرف سے مزید تاخیر کے نتیجے میں ان کے ہیڈرز ، مواد ٹیمپلیٹس اور پیغامات کو بلاک کیا جاسکتا ہے۔ ٹرائی اگلے دو ہفتوں میں پیش رفت کا جائزہ لے گا اور ضرورت پڑنے پر مناسب ہدایت جاری کرسکتا ہے۔ لہذا ، تمام پرنسپل اینٹیٹیز کو ہیڈرز اور مواد ٹیمپلیٹس کی تصدیق کا عمل فوری طور پر مکمل کرنا چاہیے۔
وزارت دفاع
بھارتی فوج نے 9واں بین الاقوامی یوم یوگ مناتے ہوئے ’بھارت مالا ‘ تشکیل دی
بھارتی فوج نے جو ش و خروش کے ساتھ 9واں بین الاقوامی یوم یوگ منایا۔ فوج نے ملک کے تمام سرحدی علاقوں میں یوگ کا اہتمام کرکے ایک ’بھارت مالا‘ بنائی۔ یہ بھارت مالا ڈونگ کے مشرقی سرے سے لے کر، جہاں سورج کی پہلی شعاعیں بھارت میں پڑتی ہیں، راجستھان کے لونگے والا کے ریت کے ٹیلوں، جہاں 1971 کی زبردست جنگ ہوئی تھی، تک بنائی گئی۔ اسی طرح، یہ سیاچین کی برفیلی پہاڑیوں کی اونچائیوں سے کنیاکماری کے جنوبی سرے اور انڈمان اور نکوبار جزائر تک تھی۔ اس پروگرام میں فوجیوں، بچوں سمیت کنبوں اور سول ڈفینس نے فعال طور پر حصہ لیا۔ تمام مقامات پر مقامی افراد کی بھی یوگ سے متعلق سرگرمیوں میں فعال شراکت داری ملاحظہ کی گئی۔
بری فوج کے سربراہ جنرل منوج پانڈے کری اپّا پریڈ گراؤنڈ ، دہلی کینٹ، واقع نئی دہلی میں منعقدہ یوگ تقریب میں مہمان خصوصی تھے۔ فوج کے سربراہ کی شرکت نے یوگ کو روزمرہ کی عادت کا حصہ بنانے کے لیے سبھی کی حوصلہ افزائی کی۔ مضبوط ہوتی بھارت۔افریقی شراکت داری کو قائم رکھتے ہوئے، اقوام متحدہ  مشن علاقوں اور غیر ممالک میں دیگر تربیتی ٹیموں میں تعینات بھارتی فوج کی ٹکڑیوں کے توسط سے افریقی ممالک میں رسائی پروگرام کا اہتمام کیا گیا۔
صدیوں سے بھارتی ثقافت میں گہرائی تک بسے ہوئے، یوگ کو اپنی متنوع شکلوں میں عالمی سطح پر تسلیم کیا گیا ہے۔ یوگ کے نجات دلانے والے اور صحت بخش اثرات کو سائنسی برادری نے بھی تسلیم کیا ہے۔ فوجیوں کی تعیناتی کے مقام کی پرواہ کیے بغیر، بھارتی فوج یوگ پروٹوکول کو اپنی روزمرہ کی سرگرمیوں کا حصہ بنانے میں ہمیشہ سب سے آگے رہی ہے۔ ملکی کوشش کے ایک حصے کے طور پر ، بھارتی فوج باقاعدہ طور پر مقامی آبادی کے درمیان، خصوصاً دور دراز واقع سرحدی علاقوں میں بیداری پھیلانے اور یوگ کے فروغ کے لیے ورکشاپوں کا اہتمام کرنے میں سرگرم رہی ہے۔
شماریات اور پروگرام کے نفاذ کی وزارت
ایم پی ایل اے ڈی ایس فنڈز کا استعمال
ایم پی ایل اے ڈی اسکیم کے تحت فنڈز کا استعمال، عام طور پر عمدہ سمجھا جاتا ہے۔ تاہم، ایم پی ایل اے ڈی ایس فنڈز کے سب سے زیادہ استعمال سے بچنے کے لیے، وزارت ریاست/یوٹی نوڈل محکموں کے ساتھ سالانہ جائزہ میٹنگوں کے دوران ایم پی ایل اے ڈی ایس فنڈز کے زیادہ سے زیادہ استعمال کی اہمیت کا اعادہ کرتی ہے۔ عمل درآمد کا جائزہ لینے کے لیے اپنے افسران کو ریاستوں/اضلاع کا دورہ کرنے کے لیے تعینات کرتی ہے اور تیزی سے استعمال کے لیے ہدایات جاری کرتی ہے  اور ایم پی ایل اے ڈی ایس کے رہنما خطوط کے پیراگراف 3.12 اور 3.13 میں تجویز کردہ منظوری کے لیے وقت کی حد پر تندہی سے عمل کرنے کی تلقین کرتی ہے۔
مختلف شراکت داروں سے موصول ہونے والی تخمینہ کمیٹی کی 14ویں رپورٹ سمیت مختلف پارلیمانی کمیٹیوں کی رپورٹوں میں شامل سفارشات سمیت تجاویز/سفارشات کی بنیاد پر جو کہ قابل عمل اور ایم پی ایل اے ڈی سکیم کے مقاصد کے ساتھ ہم آہنگ پائی گئیں، وزارت نے 22 فروری 2023 کو ایم پی ایل اے ڈی ایس کے نظر ثانی شدہ رہنما خطوط کو یکم اپریل 2023 سے عملی نفاذ کیلئے جاری کیے ہیں۔ یہ رہنما خطوط ایم پی ایل اے ڈی ایس پورٹل mplads.gov.in پر بھی اپ لوڈ کیے گئے ہیں۔
ابھی تک، لوک سبھا کے 17ویں اجلاس کے تمام معزز ممبران پارلیمنٹ کے متعلقہ نوڈل ڈسٹرکٹ اتھارٹی نے ایم پی ایل اے ڈی ایس فنڈز کے لیے بینک اکاؤنٹس کھولے ہیں۔
پارلیمنٹ کے معزز ممبران جو حلقوں کی نمائندگی کرتے ہیں، وزارت کی طرف سے ایم پی ایل اے ڈی اسکیم میں سب سے اہم اسٹیک ہولڈرز کے طور پر خیال کیا جاتے ہیں، اور اس وجہ سے، ان کی آراء/تجاویز، جو اسکیم میں معیار کی بہتری لانے کے لیے بہت اہم سمجھی جاتی ہیں ۔ ایم پی ایل اے ڈی ایس کے تحت منصوبہ بندی اور نفاذ کے دوران غور کیا گیا۔
تخمینہ کمیٹی کی 14 ویں رپورٹ میں شامل سفارشات، جو کہ ایم پی ایل اے ڈی سکیم کے مقاصد کے ساتھ قابل عمل پائی گئی تھیں، کو وزارت کی طرف سے 22 فروری 2023 کو جاری کردہ نظرثانی شدہ ایم پی ایل اے ڈی ایس رہنما خطوط میں شامل کیا گیا ہے، جو یکم اپریل 2023سے لاگو ہوں گی۔ یہ رہنما خطوط ایم پی ایل اے ڈی ایس پورٹل www.mplads.gov.in پر اپ لوڈ کیے گئے ہیں۔
شماریات اور پروگرام کے نفاذ کی وزارت نے، اسٹیٹ بینک آف انڈیا کے تعاون سے 22 فروری 2023 کو ایک ویب پورٹل شروع کیا ہے تاکہ یکم اپریل 2023 سے نظرثانی شدہ فنڈ کی بہم رسانی کے طریقہ کار کو نافذ کیا جا سکے۔ نیا ویب پورٹل ایم پی ایل اے ڈی ایس ترقیاتی منصوبے کی پوری مدت کا احاطہ کرتے ہوئے ٹیکنالوجی سے چلنے والی متعدد خصوصیات کو شامل کرتا ہے۔
شماریات اور پروگرام کے نفاذ کی وزارت کے وزیر مملکت ، منصوبہ بندی کی وزارت کے وزیر مملکت  اور کارپوریٹ امور کی وزارت کے وزیر مملکت راؤ اندرجیت سنگھ نے آج لوک سبھا میں ایک تحریری جواب میں یہ جانکاری دی۔
خواتین اور بچوں کی ترقیات کی وزارت
آئی سی ڈی ایس کے تحت مقوی چاول
خواتین اور بچوں کی ترقی کی مرکزی وزیر محترمہ اسمرتی زوبن ایرانی نے آج لوک سبھا میں ایک تحریری جواب بتایا کہ سکشم آنگن واڑی اور پوشن 2.0 کے گندم پر مبنی نیوٹریشن پروگرام  کے تحت پورے ملک میں تمام ریاستوں/مرکز کے زیر انتظام خطوں کو مقوی چاول مختص کیا جاتا ہے۔
پردھان منتری پوشن شکتی نرمان   ایک جاری مرکزی اسپانسر شدہ اسکیم ہے جس میں بال واٹیکا میں پڑھنے والے تمام اسکولی بچوں اور سرکاری اور سرکاری امداد یافتہ اسکولوں کے پہلی جماعت سے آٹھویں جماعت تک کا احاطہ کیا گیا ہے۔ حکومت ہند نے 14 فروری 2019 کو 20-2019 سے شروع ہونے والے تین سالوں کی مدت کے لیے ’’چاول کی غذائی تقویت اور عوامی تقسیم کے نظام کے تحت اس کی تقسیم کے بارے میں مرکز کی اسپانسر شدہ پائلٹ اسکیم کو منظوری دی ہے۔ امور صارفین اور خوراک اور عوامی نظامی تقسیم کی وزارت اس معاملے میں نوڈل وزارت ہے۔اسکولی تعلیم اور خواندگی کے محکمے نے تمام ریاستوں/ مرکز کے زیر انتظام خطوں کو ہدایات جاری کیں کہ جہاں بھی فوڈ کارپوریشن آف انڈیا  کی جانب سے سپلائی کیا گیا ہو وہاں مقوی چاول استعمال کریں۔ موصولہ اطلاعات کے مطابق مقوی چاول پورے ملک کے تمام اضلاع میں تقسیم کیے جاتے ہیں اور استعمال کیے جاتے ہیں، یہ مقوی چاول کی دستیابی سے مشروط ہے۔
’’پوشن ٹریکر‘‘ مینجمنٹ ایپلی کیشن کے نام سے ایک مضبوط آئی سی ٹی فعال پلیٹ فارم لانچ کیا گیا ہے جو آنگن واڑی سینٹر  کی سرگرمیوں، آنگن واڑی ورکرز  کی خدمات کی فراہمی اور حاملہ خواتین، دودھ پلانے والی ماؤں اور بچوں کے لیے فائدہ اٹھانے والے انتظامات کا منظر پیش کرتا ہے۔ ایپلی کیشن کا مقصد خدمات کی فوری نگرانی اور انتظام کے لیے حقیقی وقت کی نگرانی اور اضافی غذائیت کی فراہمی کے حوالے سے حکمرانی کو بہتر بنانا ہے۔ مزید یہ کہ پہلی بار آنگن واڑی کارکنوں کو 11.30 لاکھ اسمارٹ فون فراہم کیے گئے ہیں۔ اس کے علاوہ، ترقی کی باقاعدہ نگرانی کو فروغ دینے کے لیے، ابھیان کے تحت ریاستوں/ مرکز کے زیر انتظام خطوں کے ذریعے 11.94 لاکھ ترقی کی نگرانی کرنے والے آلات  خریدے گئے ہیں۔
سکشم آنگن واڑی اور پوشن 2.0 کے گندم پر مبنی نیوٹریشن پروگرام  کے تحت مالی سال 22-2021 کی تیسری سہ ماہی سے ملک بھر کی تمام ریاستوں/مرکز کے زیر انتظام علاقوں میں 100 فیصد مقوی چاول تقسیم کیے جا رہے ہیں جس میں خواہش مند اور بھاری بوجھ والے اضلاع بھی شامل ہیں۔
۔۔۔۔۔۔۔۔۔۔۔
ش ح۔ا ک ۔ن ا۔
U- 10669
(Visitor Counter : 45
ماحولیات، جنگلات اور موسمیاتی تبدیلی کی وزارت
جی 20 کے تیسرے ماحولیاتی اور آب و ہوا کی پائیداری سے متعلق ورکنگ گروپ  کی میٹنگ 23-21 مئی، 2023 کو ممبئی میں منعقد ہوگی
ممبئی، 20 مئی 2023: تیسرے ماحولیاتی اور آب و ہوا کی پائیداری سے متعلق ورکنگ گروپ  کی میٹنگ 21 سے 23 مئی، 2023 کو ممبئی میں منعقد کی جائے گی۔ اس میٹنگ کا بنیادی فوکس موضوع کے ارد گرد ہونے والی بات چیت کو زیادہ نتائج پر مبنی نقطہ نظر کے ساتھ آگے بڑھانے پر ہوگا۔
میٹنگ کا تین روزہ اہتمام ممبئی کے جوہو میں سمندری ساحل کی صفائی پر منعقد ایک پروگرام کے ساتھ شروع ہوگا، اس کے بعد ایک دوسرا پروگرام اوشن 20 ڈائیلاگ ہوگا۔ یہ سمندری ساحل کی صفائی کے لیے بیداری پیدا کرنے اور ہمارے بحری ساحلوں اور سمندروں کی حفاظت میں مجموعی شراکت داری کے رول پر شہریوں کو حساس بنانے کے مقصد سے کی گئی ایک پہل ہے۔ انڈونیشیا کی صدارت میں منعقد سربراہ اجلاس کے دوران شروع کیے گئے اوشن 20 پلیٹ فارم کا مقصد سمندر کے مسائل کے حل کے لیے غور و فکر اور کارروائی کو آگے بڑھانا ہے۔ اس کے تسلسل کو یقینی بنانے اور آگے کی پہل کی توسیع کرنے کے لیے ہندوستان کی صدارت میں تیسرے ای سی ایس ڈبلیو جی میں اوشن 20 ڈائیلاگ کی میزبانی کرکے سرگرم قیادت کا مظاہرہ کیا جا رہا ہے، جس کے توسط سے نیلی معیشت  کے تین اہم ستونوں پر توجہ مرکوز کی جائے گی۔ ان دونوں پروگراموں کے انعقاد کا مقصد ایک پائیدار اور ماحولیات کے موافق نیلی معیشت کو فروغ دینا ہے۔
میٹنگ کے پہلے دن کے اجلاس میں نیلی معیشت کے مختلف پہلوؤں کو شامل کیا جائے گا۔ دن کا پہلا اجلاس نیلی معیشت کے لیے سائنس، ٹیکنالوجی اور اختراع پر مبنی ہوگا۔ اگلا اجلاس پالیسی، گورننس اور شراکت داری پر مرکوز ہوگا، جس میں اختتامی اجلاس نیلی معیشت کے لیے بلیو ڈیفنس میکانزم قائم کرنے پر ہوگا۔ ان اجلاس کے ساتھ ایک پینل مذاکرہ کے لیے بھی تیاریاں کی گئی ہیں، جس کے بعد سامعین کے ساتھ بات چیت بھی کی جائے گی۔ اس صلاح و مشورہ کا مقصد سمندروں کی فلاح کی سمت میں کام کرنا اور انہیں ہونے والے نقصان کو دور کرنے اور ہمارے سمندری وسائل کی حفاظت کے لیے باشعور کوشش کرنے کی ضرورت ہے۔
تیسرے ماحولیاتی اور آب و ہوا کی پائیداری سے متعلق ورکنگ گروپ  کی میٹنگ کے اگلے دو دنوں میں وزراء کی سطح پر بیان کے مسودہ پر غور و فکر کیا جائے گا، جس میں جی 20 ممالک کے درمیان اتفاق رائے حاصل کرنے کی سمت میں بات چیت کی جائے گی۔ محدود حاضری والا اجلاس چوتھی ای سی ایس ڈبلیو جی کے لیے آئندہ تبصرہ کے ساتھ ختم ہوگا۔
ہندوستان کی جی 20 صدارت کے تحت ماحولیات اور آب و ہوا کی پائیداری سے متعلق ورکنگ گروپ  کا مقصد سمندروں کے مستقل انتظام اور سمندری بائیو ڈائیورسٹی کے تحفظ کے لیے جدید ترین حل تیار کرنے کے مقصد سے جی 20 ممالک کے درمیان تعاون کو بڑھانا ہے۔ میٹنگوں میں لگاتار عالمی کوششوں اور موجودہ منظرنامہ کو سمجھ کر آگے بڑھنے کے لیے فوری کارروائی کی ضرورت کو نشان زد کیا گیا ہے۔
تیسری ای سی ایس ڈبلیو جی میٹنگ جی 20 ممالک، مدعو ممالک اور بین الاقوامی تنظیموں کے پائیدار اور لچکدار مستقبل کی کوششوں کو فروغ دینے کی سمت میں ایک اہم قدم ہے۔ ماحولیات، جنگلات اور موسمیاتی تبدیلی کی وزارت تمام متعلقین کے ساتھ ترجیحات والے شعبوں میں سے ہر ایک کے تحت نتیجہ حاصل کرنے اور سبھی کے لیے ایک مستحکم اور لچکدار مستقبل حاصل کرنے کے مقصد سے کام کرنے کے مقصد کے ساتھ پرعزم ہے۔
وزارت خزانہ
جموں وکشمیر خطے میں انکم ٹیکس کے محکمے کی تلاشی کی کارروائی جاری
نئی دہلی،25 اپریل۔وادی کشمیر میں پانچ مقامات پر انکم ٹیکس کے محکمے کی تلاشی لینے اور ضبط کرنے کی کارروائی آج بھی جاری رہی۔ یہ تلاشی کی کارروائی ایک ایسے گروپ کے خلاف کی جارہی ہے جو وادی کشمیر میں ادویات کا تھوک تقسیم کار ہے اور اس معاملے میں اس کی اجارے داری قائم ہے۔ بتایا جاتا ہے کہ اس گروپ پر زندگی بچانے والی ادویات کو بہت زیادہ نفع کے ساتھ فروخت کرنے کاالزام ہے۔ یہ ادویات وادی میں صرف اسی گروپ کے توسط سے حاصل کی جاسکتی ہیں۔ اس طرح کمائے جانے والے غیرمعمولی منافع کو سری نگر میں ریئل اسٹیٹ میں سرمایہ کاری کیلئے استعمال کیا گیا ہے ، ساتھ ہی اس گروپ کے پرموٹر کے اہل خانہ نے بغیر حساب کے اخراجات کئے ہیں جس کا انکم ٹیکس ریٹرن میں ذکر نہیں کیا گیا ہے۔
تلاشی میں ایسی دستاویزات اور ڈیجیٹل شواہد ہاتھ لگے ہیں جن سے پتہ چلتا ہے کہ پرموٹر اور ان کے اہل خانہ نے اپنی آمدنی کو ظاہر نہیں کیا ہے۔ بظاہر اس گروپ نے سری نگر میں زمین کے دو قطعات کے سلسلے میں لین دین پر جو 3.08 کروڑ روپئے کا نفع کمایا تھا اس کو انکم ٹیکس ریٹرن میں ظاہر نہیں کیاہے۔ ہارڈ ڈسک کی شکل میں جو ڈیجیٹل ثبوت ضبط کیا گیا ہے اس سے پتہ چلتا ہے کہ فروخت سے ہونے والی آمدنی کا ایک حصہ جو کہ تمام کاروبار کا تقریباً دس فیصد ہے ، اس کو نفع کم دکھانے کیلئے کھاتے کی کتابوں سے باہر رکھاگیا ہے۔
تلاشی میں گروپ کے پرموٹر کے خاندان کے ایک رکن کے بنک کھاتے کا بھی پتہ چلا ہے جو کہ سری نگر میں جے اینڈ کے بینک کی عالمگیر ی برانچ میں ہے، اس بینک کھاتے کو بظاہر ادویا ت کے کاروبار سے ہونے والی بغیر حساب کتاب کی آمدنی کو ٹھکانے لگانے کیلئے استعمال کیاجارہا ہے۔ تلاشی میں اس گروپ کے تین بینک لاکروں کا بھی پتہ چلا ہے اور اس تلاشی میں گروپ کے خلاف مزید شواہد ملنے کا امکان ہے۔ اس گروپ کو جے اینڈ کے بینک کے قرضے کے سلسلے میں چھوٹ دی گئی ہے جس کے تحت اس کے ماہانہ سود میں 50 فیصد معاف کیا گیا ہے۔
اس گروپ نے نوٹ بندی کی مدت کے دوران پرانی کرنسی میں 47.20 لاکھ روپئے نقد جمع کرائے تھے ۔ یہ کیش کہاں سے آیا تھا گروپ نے اس کی بھی وضاحت نہیں کی ہے۔
صدر جمہوریہ کا سکریٹریٹ
اٹل اختراعاتی تجربہ گاہوں کے منتخبہ اختراع کار طلباء میراتھن 2018 نے صدر جمہوریہ ہند سے ملاقات کی
نئی دہلی ،14 نومبر :اٹل اختراعاتی تجربہ گاہوں سے متعلق میراتھن 2018 کے تحت منتخبہ اختراع کار طلباء نے صدر جمہوریہ ہند جناب رام ناتھ کووند سے آج راشٹرپتی بھون میں ملاقات کی۔
طلباء اختراع کاروں سے خطاب کرتے ہوئے صدر جمہوریہ ہند نے اس امر پر مسرت کااظہار کیا کہ یہ طلباء اختراع کار ملک بھر کے 2700 اسکولوں کے مجموعی طور پر 50 ہزار طلباء میں سے بہترین اختراع کار کے طور پر منتخب کیے گئے ہیں۔ انہوں نے کہا کہ وہ اس بات پر حیرت زدہ ہیں کہ اس ملک کے بچے اگر انہیں غیرروایتی انداز میں غور وفکر کرنے کا موقع فراہم کرایا جائےتو کیا کچھ حاصل کرسکتے ہیں۔ آج ہمیں دنیا بھر میں مشکل چنوتیوں کا سامنا ہے تاہم ہمارے پاس ان کے جیسے نوجوان موجود ہیں جو ہم سے الگ ہٹ کر مختلف انداز میں سوچنے اور غور وفکر کرنے کیلئے تیار ہیں اور اسی کے توسط سے وہ ان مسائل کاحل بھی نکالنا چاہتے ہیں۔
اٹل اختراعاتی مشن اور اٹل اختراعاتی تجربہ گاہوں کے ذریعے کیے گئے کام کی ستائش کرتے ہوئے صدر جمہوریہ ہند نے کہا کہ ہمیں ایک ایسا سازگار ایکونظام فراہم کرانا ہے جہاں یہ نوجوان اذہان جو اختراعات کریں، اسے پروان چڑھایا جاسکے، ا س کی پذیرائی ہوسکے۔ ان بچوں کو اختراع اور جدیدکاری کے عمل میں حوصلہ افزائی فراہم کرکے ہم ایک ایسی نسل کو پروان چڑھا رہے ہیں جو خودکفیل اور وسائل سے مالامال ہوگی۔ ایک ایسی نسل جو خود روزگار فراہم کرنے والی ہوگی نہ کہ روزگار تلاش کرنے والی۔ انہوں نے امید ظاہر کی کہ ان بچوں کو دیکھنے سے یعنی ان لڑکوں اور لڑکیوں کو دیکھنے سے ایسا لگتا ہے کہ ایک دن یہ لوگ کامیاب صنعت کار بنیں گے۔
وزیراعظم کا دفتر
وزیراعظم نے جناب پی وی چلاپتی راؤ کےانتقال پرتعزیت کی
وزیراعظم جناب نریندرمودی نے بی جے پی کے سرکردہ رہنماجناب پی وی چلاپتی راؤ کی دفات پررنج وغم کاکیا اظہارکیاہے ۔
ایک ٹوئیٹ میں جناب مودی نے کہا:
‘‘جناب پی وی چلاپتی راؤکو ان کی غیرمعمولی خدمات اور حب الوطنی کے جذبے کے لئے ہمیشہ یاد رکھاجائے گا۔ وہ بی جے پی کے لاتعداد اوران گنت کاریہ کرتاؤں کے لئے ایک ترغیب کا ذریعہ بنے رہیں گے ۔ان کی وفات سے بہت دکھ ہواہے ۔ ان کے اہل خانہ اورمداحوں سے تعزیت ۔اوم شانتی ۔’’
وزیراعظم کا دفتر
وزیر اعظم کی جمہوریہ فرانس کے صدر سے ملاقات
وزیر اعظم جناب نریندر مودی نے کے ساتھ دوپہر کے کھانے پر جناب ایمانوئل میکرون، صدر جمہوریہ فرانس کے ساتھ ، 10 ستمبر 2023 کو، نئی دہلی میں جی 20 سربراہی اجلاس کے موقع پر دو طرفہ میٹنگ کی۔ صدر میکرون کا دورہ ہندوستان جولائی 2023 میں وزیر اعظم کے پیرس کے دورے کے بعد 14 جولائی 2023 کو فرانس کے قومی دن کے موقع پر مہمان خصوصی کے طور پر ہورہاہے، جو ہندوستان-فرانس اسٹریٹجک شراکت کی 25 ویں سالگرہ کی یاد میں ہے۔
صدر میکرون نے ہندوستان کی جی 20 صدارت کی کامیابی پر وزیر اعظم کو مبارکباد دی۔ وزیراعظم نے اس سلسلے میں فرانس کی حمایت پر صدر میکرون کا شکریہ ادا کیا۔
دونوں رہنماؤں نے دو طرفہ تعلقات پر تبادلہ خیال کیا اور خاص طور پر ’ہورائزن 2047‘ روڈ میپ، ہند بحرالکاہل روڈمیپ اور وزیر اعظم کے حالیہ دورے کے دوران سامنے آنے والے دیگر نتائج کے تناظر میں ان کاجائزہ لیا۔ انہوں نے دفاع کے شعبوں میں تعاون کے اہداف کے نفاذ صنعت اورا سٹارٹ اپ کے میدانوں میں تعاون سمیت خلائی تعاون، جوہری توانائی بشمول ایس ایم آر اور اے ایم آر ٹیکنالوجیز، ڈیجیٹل پبلک انفراسٹرکچر، اہم ٹیکنالوجی، کنیکٹیویٹی، توانائی، موسمیاتی تبدیلی، تعلیم کے لیے شراکت داری۔ قومی عجائب گھر میں تعاون اور عوام سے عوام کے رابطے پر بھی تبادلہ خیال کیا ۔
دونوں رہنماؤں نے اہم بین الاقوامی اور علاقائی پیش رفتوں پر تبادلہ خیال کیا، بشمول ہند-بحرالکاہل خطہ اور اصلاح شدہ کثیرالجہتی کی ضرورت پر زور دیا۔ انہوں نے ہندوستان-مشرق وسطی-یورپ اقتصادی راہداری کے اعلان کا خیرمقدم کیا اور اس کے نفاذ کے لئے مل کر کام کرنے کا عہد کیا۔
صدر میکرون نے ہندوستان کے کامیاب چندریان 3 مشن پر وزیر اعظم کو مبارکباد دی۔ دونوں رہنماؤں نے چھ دہائیوں پر محیط ہندوستان-فرانس خلائی تعاون کا ذکر کیا۔